மிக அழகிய வேலைப்பாடு கொண்ட இந்த கருங்கல் திருமேனிகள் சந்தனக் காப்பில், மலர் மாலைகள், ஆபரண அலங்காரத்தோடு பக்தர்களை நோக்கி கருணையோடு நோக்கும் திருவிழிகள் ஒளிர்கின்றன. கேரள ஆலயங்களுக்கே உரிய வரிசையான எண்ணெய் தீபங்களின் ஒளியில் இந்த தெய்வத் தம்பதியை தரிசனம் செய்யும் போது பரவசப்படாத பக்தர்களே இருக்க முடியாது. ஜாதக ரீதியாக பல்வேறு தோஷங்களால் திருமணம் தடைப்பட்டு நிற்கும் எண்ணற்ற பக்தர்கள் இந்த ஆலயத்தைத் தேடி, வரம் கிடைக்கும் பொருட்டு வருகை தருகின்றனர். திருமணத் தடை உள்ளவர்களுக்கு அவர்களது ஜாதகங்களுக்கேற்ப சிறப்பு பூஜைகள் செய்யப்படுகின்றன.